Source: https://eca.europa.eu/fi/Pages/OtherCooperations.aspx
Timestamp: 2020-07-13 08:01:09+00:00
Document Index: 9707578

Matched Legal Cases: ['TUOMIOISTUIN\n', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Muu yhteistyö | EUROOPAN TILINTARKASTUSTUOMIOISTUIN
Etusivu > Kansainvälinen yhteistyö: Muu yhteistyö
Tilintarkastustuomioistuin kuuluu useisiin INTOSAIn komiteoihin ja työryhmiin. Niissä tilintarkastustuomioistuin osallistuu aktiivisesti julkisen tarkastuksen ammatilliseen kehittämiseen koko maailmassa.
INTOSAI (International Organisation of Supreme Audit Institutions) on Yhdistyneisiin kansakuntiin tai sen erityisjärjestöihin kuuluvien maiden ylimpien tarkastuselinten ammattialajärjestö. INTOSAIhin kuuluu 191 täysjäsentä (joista tilintarkastustuomioistuin on ainoa ylikansallinen elin) ja neljä assosioitunutta jäsentä (kansainvälisiä organisaatioita). INTOSAI kuuluu Yhdistyneiden kansakuntien tukiorganisaatioihin.
Tilintarkastustuomioistuin on vuodesta 1980 alkaen ollut edustettuna jokaisessa kolmen vuoden välein järjestettävässä INTOSAIn kongressissa, ja usein tilintarkastustuomioistuin on vastannut kongressin teemasta. Tilintarkastustuomioistuimesta tuli INTOSAIn täysimääräinen jäsen vuonna 2004, mistä lähtien se on osallistunut aktiivisesti ammatillisia tarkastusstandardeja käsittelevien alakomiteoiden toimintaan.
Tilintarkastustuomioistuin kuuluu EUROSAIn (European Organisation of Supreme Audit Institutions) perustajajäseniin. EUROSAI on INTOSAIn aluejärjestö, jossa on noin 50 jäsentä. Euroopan maiden ylimmät tarkastuselimet ja tilintarkastustuomioistuin perustivat EUROSAIn vuonna 1989. Tilintarkastustuomioistuin toimii aktiivisesti monissa EUROSAIn työryhmissä, ja siitä tuli EUROSAIn johtokunnan jäsen vuonna 2011.
INTOSAIn muut aluejärjestöt ovat AFROSAI, ARABOSAI, ASOSAI, CAROSAI, OLACEFS ja PASAI.